O‘zbekistonda paxtani terib olish ishlarini moliyalashtirish uchun qo‘shimcha mablag‘lar ajratildi

Vazirlar Mahkamasining “2021 yil paxta hosilini yig‘ib-terib olish ishlarini moliyalashtirishga doir qo‘shimcha chora-tadbirlar to‘g‘risida”gi qarori qabul qilindi.
Qoraqalpog‘iston Respublikasi Vazirlar Kengashi va viloyatlar hokimliklari, tijorat banklari hamda paxta-to‘qimachilik klasterlari taklifiga asosan 2021 yil paxta xomashyosi hosilini qo‘lda va paxta terish mashinalari yordamida yig‘ib-terib olish uchun talab etiladigan mablag‘lar va ularning manbalari ma'qullandi.
Klasterlarga 1,6 trln so‘mgacha resurslar ajratiladi, ayrim hududlarda paxta teruvchilarga amaldagi stavkaga qo‘shimcha ravishda har bir kilogramm paxta uchun 230 so‘m ustama haq to‘lanadi. Mashinada paxta yig‘ib olish xizmati xarajatlarining 30 foizi davlat tomonidan qoplab beriladi.
Moliya vazirligi paxta-to‘qimachilik klasterlariga paxta xomashyosini terib olish uchun yillik 14 foiz stavkada (shundan 1 foiz bank marjasi) kredit ajratish maqsadida olti oy muddatda qaytarish sharti bilan “Agrobank” ATB depozitiga 1,6 trillion so‘mgacha mablag‘lar joylashtirilishini ta'minlaydi.
Bandlik va mehnat munosabatlari vazirligi, Qishloq xo‘jaligi vazirligi, Fermer, dehqon xo‘jaliklari va tomorqa yer egalari kengashi va paxta-to‘qimachilik klasterlarining:
Moliya vazirligi, Qishloq xo‘jaligi vazirligi, “O‘zbekiston paxta-to‘qimachilik klasterlari” uyushmasi, Qoraqalpog‘iston Respublikasi Vazirlar Kengashi va  viloyatlar hokimliklarining paxta-to‘qimachilik klasterlari va fermer xo‘jaliklariga imtiyoz va preferensiyalar berish orqali paxta terish mashinalari bilan ta'minlanganlik darajasini oshirish hamda paxta yig‘im-terimini mexanizatsiyalashni rag‘batlantirish to‘g‘risidagi takliflariga muvofiq quyidagilar belgilandi:
Qaror bilan belgilangan qo‘shimcha xarajatlar “2021 yil uchun O‘zbekiston Respublikasining Davlat budjeti to‘g‘risida”gi qonun bilan tasdiqlangan davlat budjetining 2021 yil parametrlarida Bandlik va mehnat munosabatlari vazirligi huzuridagi Jamoat ishlari jamg‘armasiga transfertlar uchun nazarda tutilgan mablag‘larni 60 mlrd so‘mga va Qishloq xo‘jaligi vazirligiga zararkunandalarga qarshi kurashish hamda favqulodda vaziyatlarda hosilni saqlab qolishni ta'minlash bilan bog‘liq xarajatlar uchun ajratilgan mablag‘larni 35 mlrd so‘mga kamaytirish evaziga va qolgan qismi respublika budjetining qo‘shimcha manbalari hisobidan qoplanishi nazarda tutiladi.